title: La Poblla de Fantova
text: Iste articlo tracta sobre La Poblla de Fantova. Ta atros emplegos d'o toponimo La Puebla se veiga La Puebla (desambigación).
  
  La Poblla de Fantoba (oficialment en castellano La Puebla de Fantova, en catalán La Pobla de Fontova) é un llugar de Ribagorza situau á'l nord-este de Graus, perteneixient a iste municipio. En 2018 la suya población yeba de 106 habitants.
  
  Toponimia
  El suyo nombre fa referencia a Fantova, que yeba un llugar más gran y más alto quan apareixió el nuclio de La Poblla de Fantoba.
  
  Cheografía
  
  Cheodesia
  Bi ha un vértiz cheodesico a una altaria de 745 metros dende o livel d'a mar en o tozal a on se troba a ermita d'o lugar, a bells 150 m a o nord-este d'ella.
  
  Hablla
  En La Poblla s'hablla una variedat de l'aragonés baixorribagorzano con moltas influencias de Sobrarbe, que i han allegau pe'la vall de La Fueba que i é molto cerca, tanto é aixinas que La Poblla é de los pocos llugars de Ribagorza a none a prencipios d'el siglo XX se va documentar que se i usase lo preterito perfecto sintetico, que é tan tepico de l'aragonés de Sobrarbe y més ta ponent tamé, pero que no s'asiente pas en Ribagorza. Igualment que pasa en La Fueba, en La Poblla y los llugars que tiene cerca, el preterito perfecto sintetico i coexiste con el perifrastico tepico de Ribagorza, y ixo é ben raro por astí en la comarca.
  
  En 1905, Jean Joseph Saroïhandy se va trobar con esta hablla y va transcribre una pastorada tradicional que's i va sentir a los vecinos de La Poblla. 
  Un d'els rasgos más sorprenents d'ixe texto ye, entre otras cosas, la presencia quasi cheneral tamé de los participios remataus en -ato, como tamé se's va trobar en Perraruga. Este rasgo, que hasta que s'han puesto coneixer aquellos textos se teniban per excllusivos de l'aragonés central (Sobrarbe y Alto Galligo) pueden ebudeyar a qualsiquiera que s'heiga interesau per la situación de l'aragonés oriental, pos de bot contrebuyen a demostrar las teorías de que n'oltros tiempos ixe rasgo, el de los participios, i heba estau més estendiua de lo que se pensa. Se transcribe con la grafía que Saroïhandy i va empllegar:
  
  Molimentos
   Illesia del sieglo XVI con elementos renaixentistas.
   Ermita de Sant Clement, romanica.
   Ermita de la Virchen de Laude, sieglo XVII.
   Castiello de Fantova.
  
  Fiestas
  Dedicatas a la virchen de Llagure (Laude como se conoix hoi), 8 de setiembre, feitas el penultimo cabo de semana d'agosto.
  
  Referencias
  
  Vinclos externos
   www.fantova.es
  
  Poblla de Fantova
  Lugars de Graus